<classify> KADA maarufu wa zamani wa Chama Cha Mapinduzi CCM, Edward Lowassa aliyerejea katika chama hicho, amepata mapokezi ya kishindo katika ngome yake wilayani Monduli, huku akifafanua kuwa amerudi kwa sababu ya kazi nzuri inayofanywa na Rais John Magufuli na akawaomba wamuunge mkono Rais.Mbali ya kusisitiza kuwa amerudi nyumbani kwani amelelewa na kukuzwa na CCM, alimshukuru Rais Magufuli kwa moyo wake wa upendo.Aidha, imefahamika kuwa zaidi ya wanachama 100 wameomba kujiunga na CCM baada ya kurejea kwa Lowassa ambaye Ijumaa wiki iliyopita alirejea chama tawala, akitokea Chama cha Demokrasia na Maendeleo Chadema ambako alikimbilia Julai 2015, baada ya jina lake kutopitishwa kuwania Urais wa Tanzania.Akizungumza baada ya kuwa amepokewa tena CCM, Lowassa aliyekuwa Waziri Mkuu wa kwanza wa Serikali ya Awamu ya Nne na badaye kujiuzulu kwa kashfa ya kampuni ya kufua umeme ya Richmond, aliwaambia wananchi wa Monduli anamshukuru Rais Magufuli kwa moyo wake wa upendo, na kuwa amerudi CCM kwa sababu ya kazi nzuri inayofanywa na kiongozi huyo wa nchi na kuwaomba wamuunge mkono.La tatu, Chadema nawaambia asanteni sana viongozi wa Chadema na nawashukuru sana. Ndugu zangu Mwalimu Nyerere aliwahi kusema duniani kuna viongozi wa aina mbili; good keepers na good vision yaani Rais Magufuli ni vision, nchi inakwenda kwa kasi huku nidhamu ya wafanyakazi ikiwa ya juu sana.Hivyo naungana na Rais Magufuli katika utendaji wake sina mashaka naye na nimesahau kuwaambia kuwa Rais Magufuli anawasalimia sana na nasisitiza amani, alisema Lowassa aliyeshika nafasi ya pili katika mbio za Urais 2015 nyuma ya Rais Magufuli, akipeperusha bendera ya Chadema kwa kivuli cha baadhi ya vyama vya upinzani. Alisema amerudi nyumbani ili kushirikiana na wenzake, akiongeza,Nawashukuru Watanzania walionipa kura milioni sita, wazielekeze kwa Rais John Magufuli na kumuunga mkono. Kwa upande wake, Katibu wa Itikadi na Uenezi wa NEC, ambaye ni Mlezi wa CCM Mkoa wa Arusha, Humphrey Polepole alisema zaidi ya wanachama 100 wameomba kujiunga na CCM. Alieleza kuwa alipata mshangao mkubwa kwa Lowassa kurejea CCM, lakini akasema mwanasiasa huyo alipotea na ameomba kurudi tena CCM hivyo kama Lowassa alikosea, sisi ni nani tusimsamehe.Alisema CCM imejengwa katika utu huku akinukuu vitabu vya Biblia na Msahafu vinavyosisistiza kusamehe na kusisitiza kuwa tukio hili ni kubwa na kihistoria.Alisema Lowassa aliandika barua kwa Katibu wake wa Tawi na limeketi kikao chake cha tawi na kimeridhia ujio wake CCM na pia Machi 7, mwaka huu Kamati ya Siasa ya Kata imeweka mapendekezo kuwa ujio wako uridhiwe.Alisema jana uamuzi huo uliridhiwa na Kamati ya Siasa ya Wilaya ya Monduli. Mbunge wa Monduli, Julius Kalanga alisema anaungana na Watanzania kuukaribisha Lowassa nyumbani ili kuendeleza mshikamano katika kujenga nchi, huku wabunge wengine, Dk Mollel wa Siha na James Ole Millya wa Simanjiro wakiunga mkono kurejea kwa mwanasiasa huyo.Mjumbe wa Halmashauri Kuu ya Taifa, Namelock Sokoine alimshukuru Lowassa kurudi CCM na kuahidi kuwa wapo pamoja na yeye na anaomba kuelekeza nguvu katika chaguzi za serikali za mitaa na majimbo yote yarudi CCM na alipongeza Rais Magufuli kwa kumpokea kwa sababu Magufuli ni mwanademokrasia wa kipekee. Katibu.  <topic>: KITAIFA 